ddrg/super_eurlex huggingface dataset:
Uredba Sveta (ES, EURATOM) št. 1149/1999

z dne 25. maja 1999

o spremembah Uredbe (ES, Euratom) št. 2728/94 o ustanovitvi Jamstvenega sklada za zunanje ukrepe

SVET EVROPSKE UNIJE JE -

ob upoštevanju Pogodbe o ustanovitvi Evropske skupnosti in zlasti člena 308 Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti člena 203 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Računskega sodišča [3],

ob upoštevanju naslednjega:

(1) Jamstveni sklad se polni s plačili iz skupnega proračuna Evropskih skupnosti, iz obresti na investirana sredstva in zneskov, ki jih izterja v primeru zamude dolžnikov, ko sklad že izplača znesek na podlagi jamstva.

(2) Izkušnje pri delovanju Jamstvenega sklada kažejo, da je 9 % primerno razmerje med sredstvi Jamstvenega sklada in jamčenimi obveznostmi iz glavnice, povečanimi za neplačane zapadle obresti.

(3) Plačila v Jamstveni sklad v višini 9 % zneska vsakega posla se zdijo zadostna za dosego ciljnega zneska.

(4) Jamstveni sklad je dosegel ciljni znesek 31. decembra 1997 in je zato treba preveriti stopnjo za oblikovanje rezervacij.

(5) Če Jamstveni sklad preseže ciljni znesek, se presežek plača nazaj v skupni proračun Evropskih skupnosti.

(6) Komisija mora poročati Evropskemu parlamentu in Svetu o delovanju sklada in pri tem upoštevati morebitne spremembe tveganja, ki mu je Jamstveni sklad izpostavljen zaradi širitve Skupnosti.

(7) Uredbo (ES, Euratom) št. 2728/94 [4] je zato treba ustrezno spremeniti.

(8) Za sprejetje te uredbe Pogodbe ne določajo nobenih drugih pooblastil razen pooblastila na podlagi člena 308 Pogodbe o ES in člena 203 Pogodbe ESAE -

SPREJEL NASLEDNJO UREDBO:

Člen 1

Uredba (ES, Euratom) št. 2728/94 se spremeni kakor sledi:

1. v členu 3 se drugi odstavek nadomesti z naslednjim:

"Ciljni znesek znaša 9 % skupnih neplačanih obveznosti Skupnosti do virov sredstev iz vsakega posla, povečanih za neplačane zapadle obresti.";

2. člen 4(1) se nadomesti z naslednjim:

"Plačila iz prve alinee člena 2 so enaka 9 % vrednosti investiranega kapitala poslov.";

3. v členu 5 se prvi odstavek nadomesti z naslednjim:

"Če se zaradi aktiviranja jamstev zaradi zamude sredstva sklada znižajo pod 75 % ciljnega zneska, se stopnja za oblikovanje rezervacij za nove posle dvigne na 10 %, dokler ni ponovno dosežen ciljni znesek.";

4. člen 9 se nadomesti z naslednjim:

"Komisija predloži Evropskemu parlamentu in Svetu izčrpno poročilo o delovanju sklada ob sklenitvi prvega sporazuma o pristopu z državami pristopnicami, pa tudi pred 31. decembrom 2006. Komisija po potrebi predloži Svetu ustrezne predloge za spremembe parametrov sklada."

Člen 2

Ta uredba začne veljati 1. januarja 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. maja 1999

Za Svet

Predsednik

H. Eichel

[1] UL C 32, 6.2.1999, str. 11.

[2] UL C 379, 7.12.1998, str. 155.

[3] Mnenje z dne 30. oktobra 1998.

[4] UL L 293, 12.11.1994, str. 1.
Uredba Komisije (ES) št. 1663/1999

z dne 28. julija 1999

o spremembi Uredbe (ES) št. 2629/97 glede ušesnih znamk v okviru sistema za identifikacijo in registracijo govedi

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 820/97 z dne 21. aprila 1997 o uvedbi sistema za identifikacijo in registracijo govedi ter ureditvi označevanja govejega mesa in izdelkov iz govejega mesa [1] in zlasti člena 10(a) Uredbe,

(1) ker Uredba Sveta (ES) št. 2629/97 [2], kakor je bila nazadnje spremenjena z Uredbo (ES) št. 331/1999 [3], določa podrobna pravila glede ušesnih znamk, registrov živali na gospodarstvu in potnih listov v okviru sistema identifikacije in registracije govedi;

(2) ker je primerno določiti podatke, ki jih vsebujejo dvojniki ušesnih znamk, uporabljeni v primeru izgube ušesnih znamk;

(3) ker je treba ustrezno spremeniti Uredbo (ES) št. 2629/97;

(4) ker so ukrepi, predvideni s to uredbo, v skladu z mnenjem Odbora za Evropski kmetijski usmerjevalni in jamstveni sklad,

SPREJELA NASLEDNJO UREDBO:

Člen 1

Členu 1 Uredbe (ES) št. 2629/97 se dodata naslednja odstavka 6 in 7:

"6. Poleg podatkov, predvidenih v odstavku 1, in za razliko od njih lahko dvojniki ušesnih znamk, ki se uporabijo ob izgubi ušesnih znamk, vsebujejo oznako s številko izdaje dvojnika ušesne znamke, izpisano z rimskimi številkami. V takem primeru ostane identifikacijska koda, predvidena v odstavku 2, nespremenjena.

7. V primeru izgube ušesne znamke dvojnik ušesne znamke, ki ga uporablja država članica za živali, rojene v drugi državi članici, vsebuje najmanj iste podatke, kakor so predvideni v odstavku 2, in tudi kodo ali znak pristojnega organa, ki ga izda."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. julija 1999

Za Komisijo

Franz Fischler

Član Komisije

[1] UL L 117, 7.5.1997, str. 1.

[2] UL L 354, 30.12.1997, str. 19.

[3] UL L 40, 13.2.1999, str. 27.
Uredba Komisije (ES) št. 1823/1999

z dne 20. avgusta 1999

o določitvi občutljivih proizvodnih območij in/ali skupin sort visoke kakovosti za surovi tobak, za katere se ne uporablja program odkupa kvot

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2075/92 z dne 30. junija 1992 o skupni ureditvi trga za surovi tobak [1], kakor je bila nazadnje spremenjena z Uredbo (ES) št. 660/1999 [2], in zlasti člena 14a Uredbe,

(1) ker mora na podlagi člena 34(2) Uredbe Komisije (ES) št. 2848/98 z dne 22. decembra 1998 o določitvi podrobnih pravil za uporabo Uredbe Sveta (EGS) št. 2075/92 glede sheme premij, proizvodnih kvot in posebne pomoči za skupine proizvajalcev na področju surovega tobaka [3], kakor je bila nazadnje spremenjena z Uredbo (ES) št. 1373/1999 [4], Komisija določiti, na podlagi predlogov držav članic, občutljiva proizvodna območja in/ali skupine sort visoke kakovosti, za katere se do največ 25 % jamstvenega praga vsake države članice ne uporablja program odkupa kvot;

(2) ker naj se na zahtevo nekaterih držav članic določijo te skupine sort visoke kakovosti;

(3) ker mora skladno s členom 35(2) Uredbe (ES) št. 2848/98 država članica objaviti svoj namen prodaje od 1. septembra, da lahko drugi proizvajalci kupijo kvoto, preden se ta dejansko odkupi, mora ta uredba veljati od 31. avgusta,

SPREJELA NASLEDNJO UREDBO:

Člen 1

Količine skupin sort visoke kakovosti, za katere se ne uporablja program odkupa kvot za letino 1999, so:

na Portugalskem:

—Skupina I: | 1 375 ton, |

—Skupina II: | 300 ton; |

v Franciji:

—Skupina I: | 1 333 ton, |

—Skupina II: | 2 032 ton, |

—Skupina III: | 1 638 ton. |

Člen 2

Ta uredba začne veljati z dnem objave v Uradnem listu Evropskih skupnosti.

Velja od 31. avgusta 1999.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. avgusta 1999

Za Komisijo

Karel Van Miert

Član Komisije

[1] UL L 215, 30.7.1992, str. 70.

[2] UL L 83, 27.3.1999, str. 10.

[3] UL L 358, 31.12.1998, str. 17.

[4] UL L 162, 26.6.1999, str. 47.

--------------------------------------------------
Uredba Sveta (ES) št. 857/1999

z dne 22. aprila 1999

o spremembi Uredbe (ES) št. 2200/96 o skupni ureditvi trga za sadje in zelenjavo

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker Uredba (EGS) št. 2200/96 [4] določa pravila, ki veljajo za priznane organizacije proizvajalcev; ker ta pravila zahtevajo, da člani svoj celotni pridelek prodajo prek organizacije proizvajalcev; ker je pri teh pravilih predvidena oprostitev za neposredno prodajo na kmetijskem gospodarstvu potrošnikom za njihove lastne potrebe; ker obstaja omejitev obsega takšne prodaje; ker je za upoštevanje običajnih praks na nekaterih območjih Skupnosti treba to oprostitev razširiti, da zajema neposredno prodajo izven kmetijskega gospodarstva, ni pa treba spremeniti sedanje omejitve obsega;

ker je treba člen 15(4)(c) navedene uredbe pojasniti;

ker bi morale sedanje določbe o kritju stroškov prevoza, sortiranja in pakiranja s strani Skupnosti v zvezi z nekaterimi proizvodi, ki so bili umaknjeni s trga in nato brezplačno razdeljeni, veljati za vso brezplačno razdelitev proizvodov, umaknjenih s trga,

SPREJEL NASLEDNJO UREDBO:

Člen 1

Uredba (ES) št. 2200/96 se spremeni:

1. V prvi alinei člena 11(1)(c)(3) se besede "na svojih kmetijskih gospodarstvih" nadomestijo z "na svojih kmetijskih gospodarstvih in/ali izven njih".

2. Člen 15(4)(c) se nadomesti z naslednjim:

"(c) zagotavljajo finančna sredstva za tehnične vire in kadre, potrebne za preverjanje skladnosti s standardi iz člena 2, s pravili glede varstva rastlin in mejnih vrednosti ostankov."

3. Člen 30(6) se nadomesti z naslednjim:

"6. Skupnost v skladu s pogoji, ki se določijo v skladu s postopkom iz člena 46, pokrije stroške prevoza, sortiranja in pakiranja v zvezi z brezplačno razdelitvijo, kakor je predvideno v odstavku 1."

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 22. aprila 1999

Za Svet

Predsednik

W. Müller

[1] UL C 381, 8.12.1998, str. 8.

[2] Mnenje, podano z dne 14. aprila 1999 (še neobjavljeno v Uradnem listu).

[3] Mnenje, podano z dne 24. februarja 1999 (še neobjavljeno v Uradnem listu).

[4] UL L 297, 21.11.1996, str.1. Uredba, kakor je bila nazadnje spremenjena z Uredbo Komisije (ES) št. 2520/97 (UL L 346, 17.12.1997, str. 41).

--------------------------------------------------
Uredba Komisije (ES) št. 2765/1999

z dne 16. decembra 1999

o spremembi Priloge k Uredbi (EGS) št. 3846/87 o vzpostavitvi nomenklature kmetijskih proizvodov za izvozna nadomestila

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Komisije (EGS) št. 3846/87 z dne 17. decembra 1987 o vzpostavitvi nomenklature kmetijskih proizvodov za izvozna nadomestila [1], kakor je bila nazadnje spremenjena z Uredbo (ES) št. 2605/1999 [2], in zlasti zadnjega odstavka člena 3 Uredbe,

ob upoštevanju naslednjega:

Uredba (EGS) št. 3846/87 določa, da se mora objaviti popolna verzija nomenklature za nadomestila, ki se uporablja od 1. januarja vsako leto v skladu z uredbenimi določbami o izvoznih režimih za kmetijske proizvode [3].

(2) Upoštevati je treba spremembe kombinirane nomenklature, ki je stopila v veljavo z Uredbo Komisije (ES) št. 2204/1999 z dne 12. oktobra 1999 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter o skupni carinski tarifi [4], ki se uporablja od 1. januarja 2000 –

SPREJELA NASLEDNJO UREDBO:

Člen 1

Priloga k Uredbi (EGS) št. 3846/87 se nadomesti s Prilogo k tej uredbi.

Člen 2

Ta uredba začne veljati 1. januarja 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. decembra 1999

Za Komisijo

Franz Fischler

Član Komisije

[1] UL L 366, 24.12.1987, str. 1.

[2] UL L 316, 10.12.1999, str. 32.

[3] Vključene v Prilogo k tej uredbi so spremembe, ki izhajajo iz naslednjih ukrepov:

- Uredba Komisije (ES) št. 381/1999 (UL L 46, 20.2.1999, str. 28).

- Uredba Komisije (ES) št. 565/1999 (UL L 70, 17.3.1999, str. 3).

[4] UL L 278, 28.10.1999, str. 1.

--------------------------------------------------

PRILOGA

NOMENKLATURA KMETIJSKIH PROIZVODOV

ZA IZVOZNA NADOMESTILA

Glej: Uredbo Komisije 2180/2003, UL L 383, 22.12.2003, str. 0001 – 0051.

--------------------------------------------------
Uredba Komisije (ES) št. 2483/1999

z dne 25. novembra 1999

o zmanjšanju količinske omejitve za uvoz tekstilnih izdelkov iz kategorije 4 s poreklom iz Ljudske republike Kitajske za količino, ki ustreza količini, uvoženi v Evropsko skupnost ob izogibanju Sporazumu med Evropsko skupnostjo in Ljudsko republiko Kitajsko o trgovini s tekstilnimi izdelki MFA

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov iz tretjih držav [1], nazadnje spremenjene z Uredbo Komisije (ES) št. 1072/1999 [2], in zlasti člena 15 Uredbe, v povezavi s členom 17 Uredbe,

(1) ker je na podlagi poizvedovanj in dodatnih preverjanj, opravljenih tako v Skupnosti kot drugod s pomočjo organov tretjih držav, skladno s postopki, določenimi v Prilogi IV k Uredbi (EGS) št. 3030/93, Komisija sklenila, da je bilo ob izogibanju določbam Uredbe (EGS) št. 3030/93 v letih 1995 in 1996 uvoženih v Evropsko skupnost 5408295 kosov tekstilnih izdelkov iz kategorije 4 (gornje in spodnje majice), za katere je dokazano, da fizično izvirajo z ozemlja Ljudske republike Kitajske, v Evropsko skupnost pa so bili uvoženi brez prijave kitajskega porekla ali na podlagi napačnih deklaracij o poreklu;

(2) ker so se zahtevala in opravila posvetovanja z Ljudsko republiko Kitajsko, da bi se pojasnile okoliščine, in da bi se zlasti na podlagi dokazil, ki jih je predložila Evropska komisija, določilo dejansko poreklo zadevnih izdelkov ter doseglo sporazum o ustrezni prilagoditvi količinske omejitve, ki se uporablja za izvoz zadevne kategorije iz Ljudske republike Kitajske v Evropsko skupnost;

(3) ker je bil 6. julija 1999 dosežen sporazum o potrebni prilagoditvi, ki naj bi pomenil zadovoljivo rešitev v smislu člena 15 Uredbe (EGS) št. 3030/93, na podlagi katerega se v dveh letnih obrokih odtegne 5408295 kosov tekstilnih izdelkov iz kategorije 4;

(4) ker je treba prvo prilagoditev opraviti pri količinski omejitvi za kvotno leto 1999 z veljavnim dvostranskim sporazumom o trgovini s tekstilnimi izdelki in oblačili, ki se izteče 31. decembra 1999;

(5) ker je treba nadaljnjo količino odtegniti od količinske omejitve, ki se uporablja za kvotno leto 2000;

(6) ker so ukrepi, predvideni s to uredbo, skladni z mnenjem Odbora za tekstil, ustanovljenega z Uredbo (EGS) št. 3030/93,

SPREJELA NASLEDNJO UREDBO:

Člen 1

Količinska omejitev za uvoz izdelkov iz kategorije 4 za leto 1999 v Prilogi III k Sporazumu med Evropsko skupnostjo in Ljudsko republiko Kitajsko o trgovini s tekstilnimi izdelki, nazadnje spremenjen s Sporazumom v obliki izmenjave pisem, parafiranim dne 20. novembra 1998 [3], se zmanjša za količino 2704147 kosov.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. novembra 1999

Za Komisijo

Pascal Lamy

Član Komisije

[1] UL L 275, 8.11.1993, str. 1.

[2] UL L 134, 28.05.1999, str. 1.

[3] UL L 12, 16.1.1999, str. 27.

--------------------------------------------------
Uredba Komisije (ES) št. 1594/1999

z dne 20. julija 1999

o spremembi pogojev za dovolitev dodatka v krmi

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjene z Uredbo Komisije (ES) št. 1411/1999 [2], ter zlasti člena 3 in člena 9j Direktive,

(1) ker tretja podalinea druge alinee točke VII(E)(1)(4) Priloge XV Akta o pristopu Avstrije, Finske in Švedske dovoljuje Švedski, da do 31. decembra 1997 ohrani svojo zakonodajo, ki omejuje uporabo mravljinčne kisline (E 236) kot dodatka v krmi;

(2) ker je morala Švedska v skladu z določbami v Prilogi XV zgoraj omenjenega akta predložiti podrobno znanstveno izjavo o razlogih obenem s prošnjo za prilagoditev zakonodaje Skupnosti v zvezi z zgoraj omenjenim dodatkom;

(3) ker je Švedska poslala svojo izjavo o razlogih 27. junija in 9. decembra 1997;

(4) ker mora Komisija odločiti o prošnji za prilagoditev, ki jo je predložila Švedska v zvezi z mravljinčno kislino;

(5) ker je treba dopolniti pogoje za dovolitev tega konzervansa;

(6) ker je treba uporabnike mravljinčne kisline obvestiti, da je njena samostojna uporaba za konzerviranje aerobnih kislin vlažnih nepredelanih žitaric ali njena uporaba v mešanici z drugimi kislinami, z več kakor polovično vsebnostjo mravljinčne kisline v mešanici, prepovedana, ker bi pod nekaterimi pogoji lahko povzročila visoko raven aflatoksina;

(7) ker so ukrepi, predvideni v tej uredbi, v skladu z mnenjem Stalnega odbora za krmo,

SPREJELA NASLEDNJO UREDBO:

Člen 1

Pogoji za dovolitev dodatka E236 (mravljinčne kisline), ki spada med konzervanse, se nadomestijo s pogoji iz Priloge k tej uredbi, skladno z določbami Direktive 70/524/EGS.

Člen 2

Ne glede na člen 1 lahko mravljinčna kislina, ki je bila dana v promet pred 1. septembrom 1999 in katere označenje ni skladno s to uredbo, ostane v prometu do 31. decembra 1999.

Člen 3

Ta uredba začne veljati 1. septembra 1999.

Ta uredba je v celoti zavezujoča in se neposredno uporablja v vseh državah članicah.

V Bruslju, dne 20. julija 1999

Za Komisijo

Franz Fischler

Član Komisije

[1] UL L 270, 14.12.1970, str. 1.

[2] UL L 164, 30.6. 1999, str. 56.

--------------------------------------------------

PRILOGA

"ES registracijska številka | Dodatek | Kemijska formula in opis | Vrsta ali kategorija živali | Najvišja starost | Najmanjša vsebnost | Največja vsebnost | Druge določbe | Datum poteka veljavnosti dovoljenja za trženje |

mg/kg popolne krmne mešanice | mg/kg popolne krmne mešanice |

E 236 | Mravljinčna kislina | CH2O2 | Vse vrste ali kategorije živali | — | — | — | Navodila za uporabo morajo navajati naslednje: "Mravljinčna kislina se ne sme uporabljati sama ali kot mešanica z drugimi kislinami, kadar predstavlja več kakor 50 % teže mešanice za konzerviranje aerobne kisline v nepredelanih žitaricah z vsebnostjo vlage nad 15 %." | Neomejen" |

--------------------------------------------------
Uredba Komisije (ES) št. 169/2000

z dne 25. januarja 2000

o spremembah Uredbe (ES) št. 280/98 o odstopanju od nekaterih določb Uredbe Sveta (ES) št. 2597/97 o določitvi dodatnih pravil o skupni ureditvi trga z mlekom in mlečnimi proizvodi glede konzumnega mleka, proizvedenega na Finskem in Švedskem

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Akta o pristopu Avstrije, Finske in Švedske, in zlasti člena 149(1) Akta,

ob upoštevanju naslednjega:

(1) Uredba Sveta (ES) št. 2596/97 [1], kakor je bila spremenjena z Uredbo (ES) št. 2703/1999 [2], podaljšuje obdobje, v katerem se lahko sprejmejo prehodni ukrepi za olajšanje prehoda iz ureditve, ki se uporablja v Avstriji, na Finskem in na Švedskem v času pristopa, na ureditev, ki izhaja iz izvajanja skupnih ureditev trgov. V zvezi z zahtevami za vsebnost maščobe v konzumnem mleku, proizvedenem na Finskem in Švedskem, se je to obdobje podaljšalo od 31. decembra 1999 do 31. decembra 2003.

(2) Primerno je ustrezno razširiti izvedbene določbe, predvidene v Uredbi Komisije (ES) št. 280/98 [3].

(3) Ukrepi predvideni s to uredbo, so v skladu z mnenjem Upravljalnega odbora za mleko in mlečne proizvode –

SPREJELA NASLEDNJO UREDBO:

Člen 1

V členu 1 Uredbe (ES) št. 280/98, se besede "31. decembrom 1999" nadomestijo z besedami "31. decembrom 2003".

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. januarja 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. januarja 2000

Za Komisijo

Franz Fischler

Član Komisije

[1] UL L 351, 23.12.1997, str. 12.

[2] UL L 327, 21.12.1999, str. 11.

[3] UL L 28, 4.2.1998, str. 3.

--------------------------------------------------
Uredba Sveta (ES) št. 1671/2000

z dne 20. julija 2000

o spremembi Uredbe (EGS) št. 918/83 glede začasnega odstopanja pri dajatve prostemu uvozu piva na Finsko

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 26 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ob upoštevanju naslednjega:

(1) Člen 26 Direktive sveta 92/12/EGS z dne 25. februarja 1992 o splošnem režimu za trošarinske izdelke in o skladiščenju, gibanju in nadzoru takih izdelkov [3], daje Finski pravico, da obdrži količinsko omejitev 15 litrov pri nabavi piva iz drugih držav članic, kot je le-to določeno v Aktu o pristopu Avstrije, Finske in Švedske, ki je oproščen finskih davkov.

(2) Finska naj bi sprejela ukrepe, ki zagotavljajo, da uvoz piva iz drugih držav ni dovoljen pod ugodnejšimi pogoji kot tak uvoz iz držav članic.

(3) Ker člen 45 Uredbe Sveta (EGS) št. 918/83 z dne 28. marca 1983 o sistemu oprostitev carin v Skupnosti [4], določa, da se dovoli uvoz blaga v osebni prtljagi potnikov, ki prihajajo iz tretje države, brez uvoznih dajatev, če je takšen uvoz nekomercialne narave.

(4) V skladu s členom 47 uredbe (EGS) št. 918/83 celotna vrednost piva, ki se ga lahko uvozi brez uvoznih dajatev, ne sme preseči 175 EUR na potnika. V skladu s členom 47(2) te uredbe lahko države članice zmanjšajo to vsoto na 90 EUR za potnike stare manj kot 15 let.

(5) Finska je zaprosila za odstopanje od teh vrednosti in, da se količinsko omeji dajatve prost uvoz piva iz tretjih držav.

(6) Ustrezna se zdi omejitev, ki ni manjša od 6 litrov piva, glede na geografski položaj Finske, gospodarske težave finskih prodajalcev na drobno v obmejnih območjih in znatno izgubo dohodka zaradi povečanega uvoza brez dajatve iz tretjih držav.

(7) To odstopanje je treba časovno omejiti in s tem zagotoviti, da bodo potniki v vsej Skupnosti po prehodnem obdobju enako obravnavani.

(8) Ustrezno je, da to odstopanje velja dve leti dlje kot omejitev za pivo, uvoženo v Finsko iz drugih držav članic, da se lahko finska trgovina na drobno prilagodi novi situaciji –

SPREJEL NASLEDNJO UREDBO:

Člen 1

Uredbi (EGS) št. 918/83 se doda naslednji člen:

"Člen 47b

Z odstopanjem od vrednosti določenih v členu 47, se Finski dovoli, da do 31. decembra 2005 uporablja količinsko omejitev, ki ni manjša od 6 litrov, za dajatve prost uvoz piva."

Člen 2

Ta uredba začne veljati 1. novembra 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. julija 2000

Za Svet

Predsednik

F. Parly

[1] Mnenje podano 14. junija 2000 (ni še objavljeno v Uradnem listu).

[2] Mnenje podano 24. maja 2000 (ni še objavljeno v Uradnem listu).

[3] UL L 76, 23.3.1992, str. 1. Direktiva, kakor je bila nazadnje spremenjena z Direktivo 96/99/ES (UL L 8, 11.1.1997, str. 12).

[4] UL L 105, 23.4.1983, str. 1. Uredba, kakor je bila nazadnje spremenjena z Uredbo (ES) št. 355/94 (UL L 46, 18.2.1994, str. 5).

--------------------------------------------------